Adelaidas lejlighed er en skøn, nyistandsat 2-værelses lejlighed i et charmerende lejlighedskompleks i det sydlige Trastevere. Den sydvendte altan vender ud mod en stille, grøn indvendig gård. Lejligheden havde alt hvad vi havde brug for - lille køkken (kogeplade og mikroovn, opvaskemaskine og espresso maskine), en fantastisk seng at hvile benene, 2 badeværelser, wifi, TV med rigtigt mange kanaler (inkl. den uundværlige Vatikankanal).

Adalaida var en meget betænksom og imødekommende vært. Hun tog imod os på togstationen (Roma Trastevere) 5 minutters gang fra lejligheden, og gav gode insider tips til mindre kendte seværdigheder, sublime restauranter og den offentlige transport i byen.

Lejligheden ligger 5-10 minuters sporvognskørsel fra centrum (Piazza Venecia) og sporvognsstoppet (linje 8) ligger lige om hjørnet. Tiberen ligger 2 minutters gang væk, og på den anden side af floden ligger Testacio kvarteret med den store nedlagte kødby (der nu bl.a. er omdannet til udstillingsted). Der ligger en lille kooperativ butik i ejendommen, hvor producenterne selv sælger topfriske grøntsager, frugter, ost, oliven, pølser og brød.

Alt i alt en anbefalesesværdi lejlighed og vært, som jeg håber at kunne vende tilbage og besøge en anden gang.